
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1149 

29 Ιουλίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση του άρθρου 33 (Παράρτημα IV) του Κώ¬ 
δικα Τροφίμων σε συμμόρφωση προς την Οδηγία 


2003/52/ΕΚ της Επιτροπής. 1 

Σύσταση ελεγκτικής ομάδας για τη διενέργεια ελέγ¬ 
χου στο Περιφερειακό Επιχειρησιακό Πρόγραμμα 
Πελοποννήσου. 2 


Καθορισμός αμοιβής των μελών της Ομάδας Εργα¬ 
σίας για τη σύνταξη σχεδίων προεδρικών διαταγ¬ 
μάτων και υπουργικών αποφάσεων σχετικά με την 
εκτέλεση των συμβάσεων ανάθεσης μελετών και 
λοιπών υπηρεσιών που προβλέπονται στο Ν. 
3164/2003 (Α' 176) «Μητρώα Μελετητών, ανάθεση 
και εκπόνηση μελετών και παροχή συναφών υπη¬ 


ρεσιών και άλλες διατάξεις». 3 

Τροποποίηση της υπ’ αριθμ. 40202/24349/5079/ 
30.12.2003 κοινής απόφασης «Ανάθεση έργου με 

μίσθωση στο ΤΑΞΥ». 4 

Ανάθεση έργου από το ΤΑ.Π.Α.Ε.Λ. για τον έλεγχο της 
ιατρικής και νοσοκομειακής περίθαλψης των 

ασφαλισμένων του. 5 

Έγκριση του Οργανισμού Εσωτερικής Υπηρεσίας του 
ΝΠΔΔ «Δημοτικός Οργανισμός Άθλησης Λουτρα¬ 
κιού - Περαχώρας X. ΘΩΔΗΣ- Γ. ΓΑΛΑΝΟΠΟΥΛΟΣ» 6 


ΑΠΟΦΑΣΕΙΣ 

Αριθ. 135/2004 (1) 

Τροποποίηση του άρθρου 33 (Παράρτημα IV) του Κώδικα 
Τροφίμων σε συμμόρφωση προς την Οδηγία 2003/52/ΕΚ 
της Επιτροπής. 

Ο ΥΠΟΥΡΓΟΣ ΚΑΙ Ο ΥΦΥΠΟΥΡΓΟΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 687/24.3.2004. 


2. Τις διατάξεις του άρθρου 1 (παρ. 1, 2 και 3) του Ν. 
1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 
1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο Κεφάλαιο της Ευρωπαϊκής Κοι- 
νότητος Ανθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Φ.Ε.Κ. 70/Α/1984) καθώς και το άρ¬ 
θρο 65του Ν. 1892/1990 (Φ.Ε.Κ. 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6 του άρθρου 11 του Νόμου 2343/1995, 
(Φ.Ε.Κ. 211/Α/11.10.1995). 

4. Το άρθρο. 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. Το άρθρο 1 του Νόμου 115/1975 «Περίτροποποιήσε- 
ως διατάξεων τινών του Ν. 4328/1929» (Φ.Ε.Κ. 172/ 
Α/1975). 

6. Την 1078204/927/0006 Α/6.8.1992 απόφαση «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

7. Την υπ’ αριθμ. 14650/ΔΙΟΕ85/17.3.2004 (Φ.Ε.Κ. 519/ 
Β/17.3.2004) Κοινή Απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικο¬ 
νομικών». 

8. Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 2469/ 
1997 (38 Α) και το γεγονός ότι από την παρούσα απόφα¬ 
ση δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε την απόφαση αριθ. 135/2004 του Ανωτάτου 
Χημικού Συμβουλίου η οποία ελήφθη κατά τη συνεδρίαση 
της 5.5.2004 και η οποία έχει ως εξής: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμετηντροποποίηση του άρθρου 33 Παράρτη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μα IV του Κώδικα Τροφίμων σε συμμόρφωση προς την 
Οδηγία 2003/52/ΕΚ της Επιτροπής «για την τροποποίηση 
της Οδηγίας 95/2/ΕΚ όσον αφορά τους όρους για τη χρή¬ 
ση της πρόσθετης ύλης τροφίμων Ε 425 Κοη] 3 θ ως εξής: 

Στο άρθρο 33 παράρτημα IV στη σειρά για το Ε 425 Κοη- 
\άο ί) Κσπ)30 0 υπι, ϋ) Κοπ) 3 θ ρΐυοοπιβπηβπθ το κείμενο 
«Τρόφιμα γενικά (εκτός αυτών που αναφέρονται στο άρ¬ 
θρο 2 παράγραφος 6 )» αντικαθίσταται από το κείμενο 
«Τρόφιμα γενικά (εκτός αυτών που αναφέρονται στην πα¬ 
ράγραφο 6 του παρόντος άρθρου και του ζελέ ζαχαρο¬ 
πλαστικής, συμπεριλαμβανομένων και των ζελεδομπου- 
κίτσων)». 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΛΑΔΑΡΗ 

Τα Μέλη 

Δ. Μαντέλης, Ν. Κατσίμπας, Α. Παπαθανασίου, 

Γ. Σιαμαντάς, Β. Τσουκαλάς και Γ. Σειραγάκης. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2004 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΓΙΩΡΓΟΣ ΑΛΟΓΟΣΚΟΥΦΗΣ ΑΔΑΜ ΡΕΓΚΟΥΖΑΣ 

-♦- 

Αριθ. 1211/0051 (2) 

Σύσταση ελεγκτικής ομάδας για τη διενέργεια ελέγχου 
στο Περιφερειακό Επιχειρησιακό Πρόγραμμα Πελο- 
ποννήσου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ 251/ 
τ.Α'/2000). 

2. Την υπ’ αριθμ. 14650/ΔΙΟΕ 85/17.3.2004 απόφαση 
για την ανάθεση αρμοδιοτήτων του Υπουργού Οικονο¬ 
μίας και Οικονομικών στους Υφυπουργούς (ΦΕΚ 519/τ.Β'/ 
17.3.2004). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000». 

4. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6 ) του Ν. 2860/2000». 

5. Το εγκεκριμένο πρόγραμμα ελέγχων της Ε.Δ.ΕΛ. για 
το έτος 2004. 

6 . Το υπό έγκριση ετήσιο πρόγραμμα της τεχνικής βοή¬ 
θειας της Ε.Δ.ΕΛ, για το 2004. 

7. Την ανάγκη διενέργειας ουσιαστικού ελέγχου στο 
ΠΕΠ «Πελοποννήσου», σε ενέργειες του Ε.Τ.Π.Α, στο 
πλαίσιο ελέγχου των προγραμμάτων του Γ Κ.Π.Σ. 

8 . Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ για την αμοιβή των 


ελεγκτών, η οποία θα καλυφθεί από το πρόγραμμα της Τε¬ 
χνικής Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια: 

Ουσιαστικού ελέγχου στην Πράξη «Επέκταση, Ανα- 

διαρρύθμιση, Διαμόρφωση Περιβάλλοντος Χώρου και 
Εξοπλισμός Γενικού Νοσοκομείου Άργους», στο υποέρ- 
γο 1 «Επέκταση Γενικού Νοσοκομείου Άργους (Εργολα¬ 
βία)» που υλοποιείται από το φορέα «Γενικό Νοσοκομείο 
Άργους». 

2. Μέλη της Ελεγκτικής ομάδας ορίζονται οι εξής : 

• Ζαβραδινός Νικόλαος, μηχανικός της 51ης Δ/νσης 
Προγραμματισμού και Ελέγχων του Γ.Λ.Κ, ως συντονι¬ 
στής του ελέγχου. 

• Ζήση Φιλίτσα, υπάλληλος της 51ης Δ/νσης Προγραμ¬ 
ματισμού και Ελέγχων του Γ.Λ.Κ. 

• Κουνεζής Σπύρος, υπάλληλος της Υ.Δ.Ε. Νομού Αρ¬ 
γολίδας. 

3.0 έλεγχος θα διενεργηθεί, κατά το χρονικό διάστημα 
12-17.7.2004, σύμφωνα με το παρακάτω χρονοδιάγραμ¬ 
μα: 

• Στις 13 και 14.7.2004 θα διενεργηθεί έλεγχος της 
πράξης στην έδρατης «Δ/νσης Ελέγχου Κατασκευής Έρ¬ 
γων, Περιφέρεια Πελοποννήσου», φορέα επίβλεψης του 
έργου, επί της οδού Οπλαρχηγού Σεχιώτη 1 στην Τρίπο¬ 
λη Αρκαδίας. Στις 14.7.2004 η ελεγκτική ομάδα θα μετα¬ 
βεί στο Άργος Αργολίδας, όπου βρίσκεται η έδρα του Τε¬ 
λικού Δικαιούχου «Γενικό Νοσοκομείο Άργους», επί της 
οδού Κορίνθου 191. 

• Στις 15.7.2004 θα διενεργηθεί έλεγχος της πράξης 
στην έδρα του Τελικού Δικαιούχου «Γενικό Νοσοκομείο 
Άργους» επί της οδού Κορίνθου 191, Άργος Αργολίδας. 

• Στις 16.7.2004 θα πραγματοποιηθεί επίσκεψη στο φυ¬ 
σικό αντικείμενο της πράξης στο Άργος. 

• Οι ημέρες 12 και 17.7.2004 είναι ημέρες μετακίνησης 
για τα μέλη της ελεγκτικής ομάδας - υπαλλήλους της 
51ης δ/νσης, από και προς την Αθήνα. Οι μετακινήσεις 
του υπαλλήλου της ΥΔΕ Αργολίδας θα πραγματοποιού¬ 
νται από Άργος προς Τρίπολη και αντίστροφα την 13 και 
14.7.2004, με το Ι.Χ. αυτοκίνητό του. Για τις μετακινήσεις 
της υπόλοιπης ελεγκτικής ομάδας θα χρησιμοποιηθεί Ι.Χ. 
αυτοκίνητο ή μέσο μαζικής μεταφοράς. 

Έργο της Ελεγκτικής Ομάδας ειδικότερα είναι: 

• Η διαπίστωση της πορείας υλοποίησης του ελεγχό¬ 
μενου υποέργου, σύμφωνα με τις εθνικές και κοινοτικές 
διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η εξακρίβωση της υλοποίησης του φυσικού αντικει¬ 
μένου του έργου. 

5. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου, σύμφωνα με την ΚΥΑ αριθμ. 
907/052/2.7.2003(ΦΕΚ 878/2.7.2003). 

6 . Στα μέλη της ελεγκτικής ομάδας θα καταβληθεί η 
προβλεπόμενη αποζημίωση σύμφωνα με την υπό στοι¬ 
χείο 3 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 

Αριθ. 2/21468/0022 (3) 

Καθορισμός αμοιβής των μελών της Ομάδας Εργασίας 
για τη σύνταξη σχεδίων προεδρικών διαταγμάτων και 
υπουργικών αποφάσεων σχετικά με την εκτέλεση των 
συμβάσεων ανάθεσης μελετών και λοιπών υπηρεσιών 
πουπροβλέπονται στο Ν. 3164/2003 (ΑΊ76) «Μητρώα 
Μελετητών, ανάθεση και εκπόνηση μελετών και παρο¬ 
χή συναφών υπηρεσιών και άλλες διατάξεις». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1 . Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137 Α'). 

2. Τις διατάξεις της παρ. 3 του άρθρου 8 του Ν. 
679/1977 που προστέθηκε μετηνπαρ. 2του άρθρου 5του 
Ν. 2229/1994 «Τροποποίηση και συμπλήρωση του Ν. 
1418/1984 και άλλες διατάξεις» (ΑΊ38) και αντικαταστά- 
θηκε μερικώς με το άρθρο δωδέκατο παρ. 2 του Ν. 
2338/1995, σχετικά με την αμοιβή στα μέλη επιτροπών 
που συστήνονται από την Υπουργό ΠΕΧΩΔΕ για την επε¬ 
ξεργασία ειδικών θεμάτων, καθώς και του άρθρου 1 του 
Ν. 2527/1997. 

3. Τις διατάξεις του άρθρου 17 του Ν. 3205/2003 «Μι- 
σθολογικές ρυθμίσεις λειτουργών και υπαλλήλωντου Δη¬ 
μοσίου, ΝΠΔΔ και ΟΤΑ, μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες συ¬ 
ναφείς διατάξεις» (Β'297/23.12.2003). 

4. Τις διατάξεις του άρθρου 40 του Ν. 849/1978, όπως 
συμπληρώθηκε με το άρθρο 8του Ν. 2129/1993. 

5. Την υπ’ αριθμ. Δ17α/08/67/ΦΝ435/29.7.2003 (ΒΊ 629) 
απόφαση συγκρότησης της Ομάδας Εργασίας. 

6 . Την υπ’ αριθμ. 2/74260/0004/15.10.1999 απόφαση 
«Μεταβίβαση εξουσίας υπογραφής σύμφωνα με το άρ¬ 
θρο 7 παρ. 1 του Ν. 1943/1991 στο Γενικό Γραμματέα Δη¬ 
μοσιονομικής Πολιτικής του Υπουργείου Οικονομικών και 
στους Γενικούς Γραμματείς των Υπουργείων Εθνικής 
Οικονομίας, Περιβάλλοντος, Χωροταξίας και Δημοσίων 
Έργων, Εθνικής Παιδείας και Θρησκευμάτων, Εμπορικής 
Ναυτιλίας και Δημοσίας Τάξης (ΒΊ 925/25.1.1999). 

7. Το γεγονός ότι η ομάδα εργασίας ολοκλήρωσε το έρ¬ 
γο της και κατέθεσε το σχέδιο του Προεδρικού Διατάγ¬ 
ματος και των υπουργικών αποφάσεων με τα από 
22.12.2003 και 22.1.2004 έγγραφα της Προέδρου της 
αντίστοιχα, στο Γραφείο Υφυπουργού Περιβάλλοντος, 
Χωροταξίας και Δημοσίων Έργων. 

Κι αφού λάβαμε υπόψη: 

1. Την ανάγκη άμεσης έκδοσης των κανονιστικών κειμέ¬ 
νων που προβλέπονται από τις εξουσιοδοτήσεις του Ν. 
3164/2003. 

2. Το ότι η ομάδα εργασίας αποτελείταιτόσο από δημό¬ 
σιους λειτουργούς όσο και από ελεύθερους επαγγελμα- 
τίες και εργάσθηκε εκτός ωραρίου υπηρεσίας για την 
ολοκλήρωση του ανωτέρω έργου, προθεσμίας τριών μη¬ 
νών. 

Σημειώνουμε ότι τα αναπληρωματικά μέλη της ομάδας 
εργασίας, που συγκροτήθηκε με την ανωτέρω απόφαση 
μετείχαν στις εργασίες της ομάδας μετά από παράκληση 
της Προέδρου, για την ταχεία ολοκλήρωση του έργου. 


3. Το γεγονός ότι με την παρούσα απόφαση προκαλείται 
δαπάνη ύψους 8.700 ευρώ για τις αμοιβές των μελών της η 
οποία θα καλυφθεί από τις πιστώσεις του έργου 
(τ.0087184)1960ΣΜ07100000της ΣΑΜ 071, αποφασίζουμε: 

1. Καθορίζουμε την αποζημίωση των μελών και των 
γραμματέων της ομάδας εργασίας ως ακολούθως: 

Μήνες Ευρώ/μήνα Σύνολο 


1. Καβαλέρια Αρίστη 

3 

X 

300 = 

900 

2. Καλαβάση Αλέξανδρο 

3 

X 

300 = 

900 

3. Μητκίδη χρήσιο 

3 

X 

300 = 

900 

4. Παιχνιδιάρη Μαρία 

3 

X 

300 = 

900 

5. Αντωνίου Γεώργιο 

3 

X 

300 = 

900 

δ.ΦεσσάΔημήτριο 

3 

X 

300 = 

900 

7. Πανδή Νικόλαο 

3 

X 

300 = 

900 

8. Βουδικλάρη Θεόδωρο 

3 

X 

300 = 

900 

9. Κερμπεσιώτη Αικατερίνη 

3 

X 

250 = 

750 

10. Αρχοντάκη Κυριακή 

3 

X 

250 = 

750 


2. Εγκρίνουμε τη διάθεση πίστωσης ύψους 8.700 ευρώ σε 
βάρος του ενάριθμου έργου (τ.0087184) 1960ΣΜ07100000 
της ΣΑΜ 071 για την πληρωμή των ως άνω αμοιβών των 
υπαλλήλων και των ιδιωτών. 

Η καταβολή της ανωτέρω αμοιβής να γίνει άμεσα με ευ¬ 
θύνη της Δ/νσης Προγράμματος, Προτύπων και Διεθνών 
Σχέσεων (Δ11) της Γ.Γ.Δ.Ε και από υπόλογο που θα ορί¬ 
σει η Δ/νση αυτή. 

3. Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις συνεδριάσεις το 
μήνα σε περίπτωση συμμετοχής σε λιγότερες συνεδριά¬ 
σεις η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 2004 
Οι Γ ενικοί Γ ραμματείς 

Δημοσιονομικής Πολιτικής Δημ. Έργων Υπουργείου 

Υπουργείου Οικονομίας Περιβάλλοντος, 

και Οικονομικών Χωροταξίας & Δημ. Έργων 

Γ. ΚΟΥΡΗΣ Γ. ΤΡΥΦΩΝΙΔΗΣ 

-♦- 

Αριθ. 40202/4637/1115 (4) 

Τροποποίηση της υπ’ αριθμ. 40202/24349/5079/ 30.12.2003 

κοινής απόφασης «Ανάθεση έργου με μίσθωση στο 

ΤΑΞΥ». 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Την υπ’ αριθμ. 40202/24349/5079/30.12.2003 (ΦΕΚ 
8 /Β/ 8.1.2004) κοινή απόφαση των Υφυπουργών ΥΠ ΕΣΔΔΑ 
και Εργασίας και Κοινωνικών Ασφαλίσεων «Ανάθεση έργου 
με μίσθωση στο ΤΑΞΥ». 

2. Την ΔΙΠΠ/ΦΈΓΚΡ.7/377/19531/8.10.2003 απόφαση 
της Επιτροπής του άρθρου 2 παρ. 1 της 55/98 ΠΥΣ. 

3. Την υπ’ αριθμ. Υ1/10.3.2004 (ΦΕΚ 513/Β/10.3.2004) 
απόφαση του Πρωθυπουργού. 

4. Την αριθμ. 59/7/3.2.2004 απόφαση του Διοικητικού 
Συμβουλίου του ΤΑΞΥ. 

5. Το γεγονός ότι δεν εκδηλώθηκε ενδιαφέρον για τη σύ¬ 
ναψη σύμβασης με το ΤΑΞΥ από γιατρούς των ειδικοτήτων 
παθολογοανατόμου, πνευμονολόγου και γυναικολόγου. 

6 . Την υπ’ αριθμ. 80015/22.4.2004 (ΦΕΚ 598/Β/ 

22.4.2004) απόφαση του Πρωθυπουργού και του Υπουρ¬ 
γού Απασχόλησης και Κοινωνικής Προστασίας «Ανάθεση 
αρμοδιοτήτων στους Υφυπουργούς Απασχόλησης και 
Κοινωνικής Προστασίας». 

7. Την υπ’ αριθμ. ΔΙΔΚ/Φ. 1 /2/6139 (ΦΕΚ 527/Β/ 24.3.2004) 
απόφασητου Πρωθυπουργού καιτου ΥΠΕΣΔΔΑ «Ανάθεση 
αρμοδιοτήτων στους Υφυπουργούς ΥΠΕΣΔΔΑ». 

8 . Το γεγονός ότι με τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Τροποποιούμε την υπ’ αριθμ. 40202/24349/5079/ 
30.12.2003 (ΦΕΚ 8/Β/8.1.2004) κοινή απόφαση των Υφυ¬ 
πουργών ΥΠΕΣΔΔΑ και Εργασίας και Κοινωνικών Ασφα¬ 
λίσεων κατά το μέρος που με αυτήν ανατίθεται με μίσθω¬ 
ση έργου ο έλεγχος της ιατρικής και οδοντιατρικής περί¬ 
θαλψης των ασφαλισμένων του ΤΑΞΥ σε 30 ελεγκτές 
γιατρούς και οδοντιάτρους ως προς τις ιατρικές ειδικό¬ 
τητες Παθολογοανατόμου, Πνευμονολόγου και Γυναικο¬ 
λόγου σε ειδικότητα Παθολόγου. 

Κατά τα λοιπά ισχύει η προαναφερομένη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2004 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠ. ΑΝΔΡΕΟΥΛΑΚΟΣ Ν. ΑΓΓΕΛΟΠΟΥΛΟΣ 

-♦- 

Αριθ.30201/οικ1147/2250 (5) 

Ανάθεση έργου από το ΤΑ.Π.Α.Ε.Λ. για τον έλεγχο της ια¬ 
τρικής και νοσοκομειακής περίθαλψης των ασφαλι¬ 
σμένων του. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 6του Ν. 2527/1997 καιτου 
άρθρου 17του Ν. 2747/1999. 

2. Την ΔΙΠΠ/Φ.ΕΓΚΡ.7/428/οικ.24067/5.12.2003 απόφα¬ 
ση της Επιτροπής του άρθρου 2 παρ. 1 της 55/98 ΠΥΣ. 

3. Την υπ’ αριθμ. Δ.Υ./15.2.2002 γνωμοδότηση της Νο¬ 
μικής Υπηρεσίας του ΤΑ.Π.Α.Ε.Λ. 

4. Την αριθμ. Υ1/10.3.2004 (ΦΕΚ 513/τ.Β'/10.3.2004) 
απόφασητου Πρωθυπουργού. 

5. Την υπ’ αριθμ. 80015/22.4.2004 απόφαση του Πρω¬ 
θυπουργού καιτου Υπουργού Απασχόλησης και Κοινωνι¬ 
κής Προστασίας «Ανάθεση αρμοδιοτήτων στους Υφυ¬ 
πουργούς Απασχόλησης και Κοινωνικής Προστασίας». 

6 . Την υπ’ αριθμ. ΔΙΔΚ/Φ 1/2/6139 (ΦΕΚ 527/Β/ 

24.3.2004) απόφαση του Πρωθυπουργού και του 
ΥΠΕΣΔΑ «Ανάθεση αρμοδιοτήτων στους Υφυπουργούς 
ΥΠΕΣΔΑ», αποφασίζουμε: 

Καθορίζουμε τον αριθμό των προσώπων που μπορεί το 
Ταμείο Προνοίας και Ασθένειας Εργαζομένων στα Λιμά¬ 
νια (ΤΑ.Π.Α.Ε.Λ.) ν’ αναθέσει έργο με μίσθωση για χρονι¬ 
κό διάστημα ενός (1) έτους για τον έλεγχο της ιατρικής 
και νοσοκομειακής περίθαλψης των ασφαλισμένων του, 
σε είκοσι πέντε (25) γιατρούς παθολόγους, είκοσι πέντε 
(25) γιατρούς μικροβιολόγους και ένα (1) φαρμακοποιό. 


Οι παραπάνω γιατροί και ο φαρμακοποιός θα πρέπει να 
είναι πτυχιούχοι ανωτάτης σχολής της ημεδαπής ή ισοτί¬ 
μου σχολής της αλλοδαπής και να έχουν άδεια άσκησης 
επαγγέλματος. 

Η συνολική δαπάνη που θα προκληθεί από την προανα- 
φερόμενη ανάθεση έργου ανέρχεται στο ποσό των 
362.500,00 ΕΥΡΩ περίπου και έχει εξασφαλισθεί η απαι- 
τούμενη πίστωση στον προϋπολογισμό του Ταμείου 
έτους 2004 μετά στοιχεία Κ.Α. 0671 και 0679. 

Οι όροιτης σύμβασης και κάθε σχετική λεπτομέρειατης 
παροχής του ανατιθέμενου έργου θα καθορίζεται με από¬ 
φαση του Δ.Σ. του Ταμείου, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2004 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΑΠΑΣΧΟΛΗΣΗΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΠ. ΑΝΔΡΕΟΥΛΑΚΟΣ Ν. ΑΓΓΕΛΟΠΟΥΛΟΣ 

-♦- 

Αριθ. 10314 (6) 

Έγκριση του Οργανισμού Εσωτερικής Υπηρεσίας του 
ΝΠΔΔ «Δημοτικός Οργανισμός Άθλησης Λουτρακιού - 
ΠεραχώραςΧ. ΘΩΔΗΣ- Γ. ΓΑΛΑΝΟΠΟΥΛΟΣ». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξειςτου άρθρου ΙΟτου Ν. 2503/1997 (Φ.Ε.Κ. 
107/30.5.1997, τ.Α') «Διοίκηση, οργάνωση, στελέχωση 
της περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις». 

2. Τις διατάξειςτου άρθρου 14του Ν. 2880/2001 (Φ.Ε.Κ. 
9/30.1.2001, τ.Α') «Πρόγραμμα Πολιτεία για την μεταρ¬ 
ρύθμιση και τον εκσυγχρονισμό της Δημόσιας διοίκησης 
και άλλες διατάξεις». 

3. Τις διατάξειςτου άρθρου 12τουΝ. 1188/1981 (Φ.Ε.Κ. 
204/30.7.1981, τ.Α') «Περί κυρώσεως του Κώδικα περί κα- 
ταστάσεως προσωπικού Οργανισμών Τοπικής Αυτοδιοί¬ 
κησης», όπως αυτό αντικαταστάθηκε από τις όμοιες της 
παραγράφου 5 του άρθρου 8 του Ν. 2307/1995 «Προ¬ 
σαρμογή νομοθεσίας αρμοδιότητας Υπουργείου Εσωτε¬ 
ρικών στις διατάξεις για την Νομαρχιακή Αυτοδιοίκηση 
και άλλες διατάξεις». 

4. Τις διατάξεις του Ν. 2190/1994 (Φ.Ε.Κ. 28/3.3.1994, 
τ.Α') «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης», όπως ισχύει με 
τις τροποποιήσεις του. 

5. Τις διατάξειςτου άρθρου 27του Ν. 2081/1992 (Φ.Ε.Κ. 
154/1992, τ.Α') με το οποίο προστέθηκε νέο άρθρο 29Α 
στο Ν. 1558/1985 (Φ.Ε.Κ. 137/26.7.1985, τ.Α') για τον 
έλεγχο των δαπανών που προκαλούν οι κανονιστικές δι¬ 
οικητικές πράξεις. 

6 . Τις διατάξειςτου Ν. 2725/1999 (Φ.Ε.Κ. 121/1999, τ.Α') 
«Ερασιτεχνικός και Επαγγελματικός αθλητισμός και άλ¬ 
λες διατάξεις». 

7. Τις διατάξεις του Π.Δ. 347/2003 (Φ.Ε.Κ. 315/ 
31.12.2003, τ.Α'), με το οποίο τροποποιήθηκε το Π.Δ. 
50/2001 (Φ.Ε.Κ. 39/5.3.2001, τ.Α') «Καθορισμός των προ¬ 
σόντων διορισμού σε θέσεις του Δημοσίου Τομέα», του 
Π.Δ. 22/1990 (Φ.Ε.Κ. 7/22.1.1990, τ.Α') «Μερική επέκταση 
διατάξεων που ισχύουν για τους Δημοσίους Υπαλλήλους 

και τους υπαλλήλους των άλλων Νομικών Προσώπων Δη¬ 
μοσίου Δικαίου και στους υπαλλήλουςτων Ο.Τ.Α.» καιτου 
Π.Δ. 37α/1987 (Φ.Ε.Κ. 11/4.2.1987, τ.Α') «Μερική επέκτα¬ 
ση διατάξεων που ισχύουν για τους Δημοσίους Υπαλλή¬ 
λους και τους υπαλλήλους των άλλων Νομικών Προσώ¬ 
πων Δημοσίου Δικαίου και στους υπαλλήλους των Ο.Τ.Α. 
και προσαρμογή στις ρυθμίσεις του Ν. 1586/1986 (Φ.Ε.Κ. 
37/1.4.1986, τ.Α')», όπως ισχύουν κάθε φορά. 

8 . Την υπ’ αριθ. 5649/13.4.2000 απόφαση Γενικού 
Γραμματέα Περιφέρειας Πελοποννήσου, η οποία δημοσι¬ 
εύτηκε στο Φ.Ε.Κ. 613/10.5.2000 (τ.Β'), σύμφωνα με την 
οποία συστάθηκε στον Δήμο Λουτρακιού - Περαχώρας 
Δημοτικό Νομικό Πρόσωπο Δημοσίου Δικαίου, με την 
επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΛΟΥ¬ 
ΤΡΑΚΙΟΥ- ΠΕΡΑΧΩΡΑΣ». 

9. Την υπ’ αριθ. 5739/30.3.2001 Απόφαση Γ ενικού Γ ραμ¬ 
ματέα Περιφέρειας Πελοποννήσου, η οποία δημοσιεύτη¬ 
κε στο Φ.Ε.Κ. 690/5.6.2001 (τ.Β'), σύμφωνα με την οποία 
συστάθηκε στον Δήμο Λουτρακιού - Περαχώρας Δημοτι¬ 
κό Νομικό Πρόσωπο Δημοσίου Δικαίου, με την επωνυμία 
«ΔΗΜΟΤΙΚΑ ΓΥΜΝΑΣΤΗΡΙΑ ΛΟΥΤΡΑΚΙΟΥ X. ΘΩΔΗΣ - Γ. 
ΓΑΛΑΝΟΠΟΥΛΟΣ». 

10. Την υπ’ αριθ. 4520/21.4.2003 απόφαση Γενικού 
Γ ραμματέα Περιφέρειας Πελοποννήσου, η οποία δημοσι¬ 
εύτηκε στο Φ.Ε.Κ. 675/30.5.2003 (τ.Β'), σύμφωνα με την 
οποία συγχωνεύτηκαν τα ομοειδή Δημοτικά Νομικά Πρό¬ 
σωπα Δημοσίου Δικαίου «ΔΗΜΟΤΙΚΟΣ ΟΡΓΑΝΙΣΜΟΣ 
ΑΘΛΗΣΗΣ ΛΟΥΤΡΑΚΙΟΥ - ΠΕΡΑΧΩΡΑΣ» και «ΔΗΜΟΤΙΚΑ 
ΓΥΜΝΑΣΤΗΡΙΑ ΛΟΥΤΡΑΚΙΟΥ X. ΘΩΔΗΣ - Γ. ΓΑΛΑΝΟ- 
ΠΟΥΛΟΣ» και συστάθηκε στον Δήμο Λουτρακιού - Περα¬ 
χώρας νέο Δημοτικό Νομικό Πρόσωπο Δημοσίου Δικαίου, 
με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ 
ΛΟΥΤΡΑΚΙΟΥ - ΠΕΡΑΧΩΡΑΣ X. ΘΩΔΗΣ - Γ. ΓΑΛΑΝΟ- 
ΠΟΥΛΟΣ». 

11. Τις διατάξεις των άρθρων 26Α, 198 και 203 του Δη¬ 
μοτικού και Κοινοτικού Κώδικα (Π.Δ. 410/1995), όπως 
ισχύουν. 

12. Την υπ’ αριθ. 37/2004 απόφαση του Διοικητικού 
Συμβουλίου του Δημοτικού Νομικού Προσώπου Δημοσί¬ 
ου Δικαίου «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΛΟΥ¬ 
ΤΡΑΚΙΟΥ- ΠΕΡΑΧΩΡΑΣΧ. ΘΩΔΗΣ- Γ. Γ ΑΛΑΝΟΠΟΥΛΟΣ» 
περί έγκρισης του Ο.Ε.Υ. του Νομικού Προσώπου και την 
υπ’ αριθ. 192/2004 όμοια του Δημοτικού Συμβουλίου Λου¬ 
τρακιού - Περαχώρας περί παροχής σύμφωνης γνώμης 
για τον Οργανισμό αυτό. 

13. Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 5 του Ν. 1188/1981, όπως αντικατα- 
στάθηκε με το άρθρο 8 (παρ. 4) του Ν. 2307/1995 που δια¬ 
τυπώθηκε στο υπ’ αριθ. 8/7.7.2004 πρακτικό του. 

14. Την υπ’ αριθ. 8832/31.12.1997 Απόφαση του Γενικού 
Γ ραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’ εντολή του 
(Φ.Ε.Κ. 551/1998, τ.Β'), αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
(Ο.Ε.Υ.) του Ν.Π. «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ 
ΛΟΥΤΡΑΚΙΟΥ - ΠΕΡΑΧΩΡΑΣ X. ΘΩΔΗΣ - Γ. ΓΑΛΑΝΟ- 
ΠΟΥΛΟΣ» ο οποίος έχει ως εξής: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ 

Οι υπηρεσίες του Δημοτικού Νομικού Προσώπου Δη¬ 
μοσίου Δικαίου «ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ 


ΛΟΥΤΡΑΚΙΟΥ - ΠΕΡΑΧΩΡΑΣ X. ΘΩΔΗΣ - Γ. ΓΑΛΑΝΟ- 
ΠΟΥΛΟΣ», που συστάθηκε με την υπ’ αριθ. 74/26.2.2003 
απόφαση Δημοτικού Συμβουλίου του Δήμου Λουτρακίου- 
Περαχώρας (Απόφαση Γενικού Γραμματέα Περιφέρειας 
Πελοποννήσου 4520/21.4.2003 & Φ.Ε.Κ. 675/30.5.2003, 
τ.Β'), λειτουργούν σε επίπεδο Τμήματος, ανάλογα με την 
δυναμικότητα των εγκαταστάσεώντου και τον αριθμό του 
απασχολούμενου υπαλληλικού προσωπικού, ως ακολού¬ 
θως: 

ΣΕ ΕΠΙΠΕΔΟ ΤΜΗΜΑΤΟΣ μετά εξής Γ ραφεία: 

1. Διοικητικών και Οικονομικών Υπηρεσιών 

2. Συντήρησης και Κατασκευής Αθλητικών Εγκαταστά¬ 
σεων 

3. Αθλητικών και Πολιτιστικών Δραστηριοτήτων 

Άρθρο 2 

ΑΡΜΟΔΙΟΤΗΤΕΣ ΤΜΗΜΑΤΟΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
Αποφάσεων του Διοικητικού Συμβουλίου. 

2. Εισηγείται στο Διοικητικό Συμβούλιο για την στελέ- 
χωση με προσωπικό του Τμήματός του καθώς και για την 
απόδοση των αθλητικών προγραμμάτων. 

3. Έχει την ευθύνη για την πιστή εφαρμογή του Κανονι¬ 
σμού Λειτουργίας του Νομικού Προσώπου. 

4. Έχει την ευθύνη για την ομαλή λειτουργία, την τάξη 
και την καθαριότητα των χώρων του Νομικού Προσώπου, 
σε θέματα συντήρησης - καθαριότητας. 

5. Ασκεί κάθε αρμοδιότητα ή ενέργεια, που του ανατί¬ 
θεται με Απόφαση του Διοικητικού Συμβουλίου. 

6 . Μετά από συνεννόηση με τα αρμόδια Γ ραφεία ειση- 
γείται για τις αναγκαίες προμήθειες - επισκευές - συντη¬ 
ρήσεις των εγκαταστάσεώντου Νομικού Προσώπου. 

7. Προβαίνει στην έκδοση προγράμματος λειτουργίας 
προπονήσεων των αθλητικών σωματείων, σε συνεννόηση 
και συνεργασία με τις αρμόδιους αθλητικούς φορείς και 
τα αθλητικά σωματεία. 

8 . Εγκρίνειτις άδειες του υπαλληλικού προσωπικού του 
Νομικού Προσώπου. 

9. Σε συνεννόηση με το υπαλληλικό προσωπικό, που 
ασχολείται με την συντήρηση του χλοοτάπητα του αγωνι¬ 
στικού χώρου του γηπέδου ποδοσφαίρου, καθορίζει τις 
προπονήσεις των ποδοσφαιρικών σωματείων. 

10. Εισηγείται στο Διοικητικό Συμβούλιο για την παρα¬ 
χώρηση των εγκαταστάσεων του Νομικού Προσώπου, 
προκειμένου να διεξαχθούν αθλητικές και πολιτιστικές 
εκδηλώσεις. 

11. Ενημερώνει το Διοικητικό Συμβούλιο για τις ελλεί¬ 
ψεις διαφόρων αθλητικών οργάνων και λοιπών ειδών συ¬ 
ντήρησης και καθαριότητας. 

12. Φροντίζει και ελέγχει όλες τις αθλητικές εγκαταστά¬ 
σεις, που περιβάλλουν τους χώρους άθλησης του Νομι¬ 
κού Προσώπου. 

13. Φροντίζει για την καταλληλότητα των ειδών πρώτων 
βοηθειών ενώ σε περίπτωση ατυχήματος ή υγειονομικού 
επεισοδίου οφείλει να εξασφαλίζει τα μέσα και τις διαδι¬ 
κασίες για την άμεση μεταφορά σε ανάλογο νοσοκομείο, 
όσων από τους ευρισκόμενους στους χώρους του Νομι¬ 
κού Προσώπου έχουν ανάγκη. 

14. Ενημερώνει τον Πρόεδρο του Διοικητικού Συμβου¬ 
λίου για τα θέματα που πρέπει να περιληφθούν στην ημε¬ 
ρήσια διάταξη κάθε συνεδρίασης. 

15. Εισηγείται στο Διοικητικό Συμβούλιο όλα τα θέματα 

και συμμετέχει στις συνεδριάσεις του χωρίς δικαίωμα ψή¬ 
φου. 

16. Συγκεντρώνει και παρακολουθεί του Νόμους, τα 
Προεδρικά Διατάγματα, τις Διοικητικές Αποφάσεις κα¬ 
θώς και τις πράξεις του Διοικητικού Συμβουλίου, τις οποί¬ 
ες κοινοποιεί στις αρμόδιες υπηρεσίες. 

Άρθρο 3 

ΑΡΜΟΔΙΟΤΗΤΕΣ ΓΡΑΦΕΙΟΥ ΔΙΟΙΚΗΤΙΚΩΝ 
ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ - 
ΚΑΘΗΚΟΝΤΑΥΠΕΥΘΥΝΟΥ 

1. Χειρίζεται τα θέματα που έχουν σχέση με το υπαλλη¬ 
λικό προσωπικό του Νομικού Προσώπου. 

2. Τηρεί ενημερωμένους με άλατα απαραίτητα στοιχεία 
τους υπηρεσιακούς ατομικούς φακέλλουςτου υπαλληλι¬ 
κού προσωπικού του Νομικού Προσώπου. 

3. Χορηγεί πιστοποιητικά σε άτομα που έχουν σχέση με 
το Νομικό Πρόσωπο, κατόπιν υποβολής σχετικής αίτη¬ 
σης. 

4. Καθορίζει, σε συνεργασία με τους υπευθύνους των 
άλλων Γραφείων, το εβδομαδιαίο πρόγραμμα εργασίας 
του υπαλληλικού προσωπικού του Νομικού Προσώπου, 
το οποίο εργάζεται με βάρδιες. 

5. Ευθύνεται για την έγκαιρη και σωστή εφαρμογή της 
εργατικής νομοθεσίας, σε ότι αφορά το υπαλληλικό προ¬ 
σωπικό του Νομικού Προσώπου, εισηγούμενος ανάλογα 
στο Διοικητικό Συμβούλιο. 

6 . Ελέγχει τις κάρτες παρουσίας του υπαλληλικού προ¬ 
σωπικού του Νομικού Προσώπου και ενημερώνει το Διοι¬ 
κητικό Συμβούλιο για κάθε απουσία ή ανωμαλία. 

7. Φροντίζει για την έγκαιρη σύνταξη του ετήσιου προϋ¬ 
πολογισμού και την πιθανή αναμόρφωσή του, σύμφωνα 
με τις διατάξεις που ισχύουν για τα Νομικά Πρόσωπα Δη¬ 
μοσίου Δικαίου των Ο.Τ.Α. καθώς και για την έγκαιρη σύ¬ 
νταξη και υποβολή του ετήσιου απολογισμού. 

8 . Παρακολουθεί την κίνηση των εσόδων και εξόδωντου 
Νομικού Προσώπου, κατά τομέα δραστηριότητας, και 
ενημερώνει έγκαιρατις ενδιαφερόμενες υπηρεσίες καιτο 
Διοικητικό Συμβούλιο. 

9. Προσδιορίζει τις τακτικές ανάγκες του Νομικού Προ¬ 
σώπου σε ετήσια βάση και προβαίνει στην προμήθεια 
διαφόρων υλικών. 

10. Διενεργεί διαγωνισμούς για μισθώσεις, εκμισθώ¬ 
σεις και προμήθειες που αφορούν το Νομικό Πρόσωπο, 
σύ μφωνα με τις διατάξεις που ισχύουν για τα Νομικά Πρό¬ 
σωπα Δημοσίου Δικαίου των Ο.Τ.Α. 

11. Φροντίζει για την σύνταξη, την προώθηση και την 
έγκριση διαφόρων χρηματικών ενταλμάτων. 

12. Φροντίζει για την είσπραξη διαφόρων πόρων του 
Νομικού Προσώπου. 

13. Φροντίζει για την μισθοδοσία και τις λοιπές παροχές 
του υπαλληλικού προσωπικού του Νομικού Προσώπου. 

14. Φροντίζει για τις πληρωμές διαφόρων προμηθειών, 
έργων καθώς και διαφόρων τελών, φόρων, ασφαλιστικών 
εισφορών, κ.λ.π., σύμφωνα με τις ισχύουσες διατάξεις 
των Ο.Τ.Α. 

15. Παραλαμβάνει και φυλάσσει το υλικό που προορίζε¬ 
ται για χρήση από το Νομικό Πρόσωπο. 

16. Φροντίζει για την διανομή του υλικού, σύμφωνα με 
τον προορισμό του. 

17. Προβαίνει σε καταστροφή και εκποίηση του άχρη¬ 
στου υλικού. 

18. Τηρείτο απαιτούμενα βιβλία, έντυπα, κ.λ.π., σύμ¬ 


φωνα με τις διατάξεις που ισχύουν για τα Νομικά Πρόσω¬ 
πα Δημοσίου Δικαίου των Ο.Τ.Α. 

19. Συνεργάζεται με τα άλλα Γραφεία για θέματα συ- 
ναρμοδιότητας. 

20. Φροντίζει για τον εξοπλισμό του Νομικού Προσώ¬ 
που με τα απαραίτητα και κατάλληλα μέσα, για την παρο¬ 
χή πρώτων βοηθειών και συνεργάζεται με τον Προϊστά¬ 
μενο του Τμήματος για την μεταφορά σε ανάλογο νοσο¬ 
κομείο, όσων απότουςευρισκόμενουςστουςχώρουςτου 
Νομικού Προσώπου έχουν ανάγκη. 

21 . Έχει την δυνατότητα να εξουσιοδοτήσει εγγράφως 
κάποιον υπάλληλο του Γ ραφείου του για την διεκπαιρέω- 
ση οποιοσδήποτε εργασίας. 

Άρθρο 4 

ΑΡΜΟΔΙΟΤΗΤΕΣ ΓΡΑΦΕΙΟΥ ΣΥΝΤΗΡΗΣΗΣ 
ΚΑΙ ΚΑΤΑΣΚΕΥΗΣ ΑΘΛΗΤΙΚΩΝ ΕΓΚΑΤΑΣΤΑΣΕΩΝ - 
ΚΑΘΗΚΟΝΤΑ ΥΠΕΥΘΥΝΟΥ 

1. Εισηγείται στο Διοικητικό Συμβούλιο για την εκτέλε¬ 
ση εργασιών συντήρησης ή κατασκευής και υπολογίζει 
τις απαιτούμενες δαπάνες. 

2. Παρακολουθεί την εκτέλεση των εργασιών συντήρη¬ 
σης ή κατασκευής απολογιστικά, οι οποίες εκτελούνται 
από Εργολάβο Δημοσίων Έργων ή Εμπειροτέχνη, όπως 
προβλέπεται από τις σχετικές διατάξεις για τα Δημόσια 
Έργα. 

3. Επιβλέπει τις εργασίες μαζί με τον υπεύθυνο του Δι¬ 
οικητικού Συμβουλίου. 

4. Ευθύνεται γιατηνφύλαξη,την συντήρηση και την επι¬ 
σκευή του υλικού και των μέσων εξοπλισμού του Νομικού 
Προσώπου. 

5. Τηρεί ενημερωτικά μητρώα για όλες τις εγκαταστά¬ 
σεις καιτο υλικό. 

6 . Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή- 
θειάτους σε ετήσια βάση. 

7. Φροντίζει για τον προσδιορισμό των αναγκών στο 
προσωπικό του Γ ραφείου του και εισηγείται σχετικά στο 
Διοικητικό Συμβούλιο. 

8 . Φροντίζει για την αναζήτηση των απαιτούμενων στα¬ 
τιστικών στοιχείων, για ότι αφορά την συντήρηση των 
εγκαταστάσεων και του υλικού. 

9. Συνεργάζεται με τα άλλα Γ ραφεία για θέματα συναρ- 
μοδιότητας. 

10. Φροντίζει και έχει την ευθύνη για την συντήρηση 
όλων των εγκαταστάσεων του Νομικού Προσώπου και 
συγκεκριμένα: 

• των κτιριακών εγκαταστάσεων 

• των ξυλουργικών εγκαταστάσεων 

• των ηλεκτρολογικών εγκαταστάσεων 

• των υδραυλικών και θερμοϋδραυλικών εγκαταστάσε¬ 
ων 

• των υπαίθριων εγκαταστάσεων 

• των εγκαταστάσεων της υπό κατασκευή πισίνας 

• των χλοοταπήτων 

• των κήπων - παρτεριών 

Επίσης φροντίζει και έχει την ευθύνη για το κλάδεμα, το 
κόψιμο των χόρτων, την λίπανση, το ράντισμα και το σκά¬ 
ψιμο. 

11. Ευθύνεται για την χάραξη των γραμμών σε όλους 
τους αγωνιστικούς χώρους, που διαθέτει το Νομικό Πρό¬ 
σωπο. 

12. Όταν μετά από μία ή περισσότερες χρήσεις οι γραμ- 

μες στον χλοοτάπητα του αγωνιστικού χώρου του γηπέ¬ 
δου ποδοσφαίρου σβήνονται εντελώς και χρειάζεται ράμ¬ 
μα και μέτρηση των αποστάσεων, τότε την εργασία αυτή 
την αναλαμβάνει το Γραφείο Συντήρησης και Κατασκευ¬ 
ής Αθλητικών Εγκαταστάσεων. Στις αρμοδιότητες του εν 
λόγω Γραφείου περιλαμβάνεται και το φρεσκάρισμα των 
γραμμών, στην περίπτωση που δεν είναι ευδιάκριτες. 

13. Φροντίζει σε καθημερινή βάση για την συντήρηση 
και τον καθαρισμότης υπό κατασκευή πισίνας, γιατηνπα- 
ρακολούθηση της καταλληλότητας του νερού (ΡΗ και 
χλωρίου) καθώς και για την αποστολή δείγματος νερού 
για μικροβιολογικό έλεγχο, σύμφωνα με τον Κανονισμό 
Λειτουργίας του Νομικού Προσώπου. 

14. Όταν πραγματοποιείται η ετήσια συντήρηση του 
υπό κατασκευή κολυμβητηρίου έχει την αποκλειστική ευ¬ 
θύνη ώστε να παραμένει κλειστό, καθ’ όλη την διάρκεια 
εκτέλεσης των εργασιών. 

Κάθε εργασία, τροποποίηση, αλλαγή και επέκταση του 
μηχανολογικού και ηλεκτρολογικού εξοπλισμού καθώς 
και της υδραυλικής εγκατάστασης των χώρων του Νομι¬ 
κού Προσώπου, θα πραγματοποιείται σύμφωνα με τις 
διατάξεις του Δημοτικού και Κοινοτικού Κώδικα (Π.Δ. 
410/1995). 

Μία φορά τον χρόνο τουλάχιστον θα πρέπει να πραγ¬ 
ματοποιείται έλεγχος λειτουργίας των μηχανολογικών 
εγκαταστάσεων από αρμόδιο μηχανικό της Δ/νσης Τεχνι- 
κών Υπηρεσιών του Δήμου Λουτρακιού - Περαχώρας. 

Όπου λειτουργούν οι καυστήρες, οι λέβητες και τα 
ΒΟΙΕΕΒ υποχρεωτικά θα πραγματοποιείται συντήρηση 
τουλάχιστον 2 (δύο) φορές τον χρόνο, είτε από υπάλληλο 
αντίστοιχης ειδικότητας, είτε από ειδικό ιδιωτικό συνερ¬ 
γείο συντήρησης και θα διακόπτεται η λειτουργία του κο¬ 
λυμβητηρίου ή του γυμναστηρίου μετά από εισήγηση του 
αρμόδιου υπαλλήλου. 

Άρθρο 5 

ΑΡΜΟΔΙΟΤΗΤΕΣ ΤΜΗΜΑΤΟΣ ΑΘΛΗΤΙΚΩΝ 
ΚΑΙ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ - 
ΚΑΘΗΚΟΝΤΑ ΥΠΕΥΘΥΝΟΥ 

1. Εκπόνηση αθλητικών και πολιτιστικών προγραμμά¬ 
των, που αφορούν προγράμματα μαζικού αθλητισμού και 
μαζικής άθλησης. 

2. Διοργάνωση αθλητικών και πολιτιστικών εκδηλώσε¬ 
ων και συμμετοχή σε εκδηλώσεις μαζικού αθλητισμού. 

3. Παρακολούθηση των αποτελεσμάτων της εφαρμο¬ 
γής των προγραμμάτων και εκδηλώσεων και τροποποίη¬ 
ση ή βελτίωση ή αλλαγή αυτών, όταν κρίνεται επιβεβλη¬ 
μένο. 

4. Εισήγηση προς το Διοικητικό Συμβούλιο για την δημι¬ 
ουργία νέων αθλητικών χώρων με την πρόβλεψη του 
απαιτούμενου τεχνικού εξοπλισμού καθώς και την καλύ¬ 
τερη αξιοποίηση των υπαρχόντων αθλητικών χώρων. 

5. Συντονισμός, παρακολούθηση και έλεγχος της εφαρ¬ 
μογής των καθημερινών προγραμμάτων γύμνασης και 
των λοιπών αθλητικών εκδηλώσεων. 

6 . Συνεργασία με τα αθλητικά σωματεία και τους συλ¬ 
λόγους του Δήμου Λουτρακιού - Περαχώρας καθώς και 
των όμορων Δήμων και παροχή κάθε δυνατής βοήθειας 
στην λειτουργία αυτών. 

7. Οργάνωση αθλητικών προγραμμάτων στους μαθη¬ 
τές των σχολείων Α/θμιας και Β/θμιας Εκπαίδευσης, σε 
συνεργασία με τους καθηγητές Φυσικής Αγωγής των 
σχολείων αυτών. 


8 . Προγραμματισμός και οργάνωση αθλητικών και πο¬ 
λιτιστικών εκδηλώσεων, σχετικών με τα προγράμματα 
που υλοποιείτο Νομικό Πρόσωπο, με σκοπό την διάδοση 
και ανάπτυξη του αθλητικού πνεύματος σε όλους του δη¬ 
μότες. 

9. Μέριμνα για την καλή λειτουργία των αιθουσών γυ¬ 
μναστικής και των χώρων άθλησης. 

10. Ευθύνη για την καλή λειτουργία και απόδοση της 
υλικοτεχνικής υποδομής των αιθουσών καθώς επίσης και 
εντοπισμός τυχόν ελλείψεων και βλαβών του εξοπλισμού 
τους γενικότερα. 

11. Φροντίδα για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

12. Μέριμνα για την αποφυγή ατυχημάτων κατά την 
ώρα της άθλησης των αθλουμένων στα τμήματά τους. 

13. Παροχή πρώτων βοηθειών, περίθαλψη, αντιμετώπι¬ 
ση εκτάκτων περιστατικών (κακώσεων, τραυματισμών, 
κ.λ.π.) και συνεργασία με τον Προϊστάμενο του Τμήματος 
για την μεταφορά σε ανάλογο νοσοκομείο, όσων από 
τους ευρισκόμενους στους χώρους του Νομικού Προσώ¬ 
που έχουν ανάγκη. 

14. Τήρηση ατομικών καρτελών των αθλουμένων και 
σημείωση των επιδόσεών τους. 

15. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Νομικού Προσώ¬ 
που (διοργάνωση συνεντεύξεωντύπου, προετοιμασία και 
επιμέλεια αρθρογραφίας, συνεργασία με τα Μ.Μ.Ε. σε 
τοπικό και εθνικό επίπεδο, κ.λ.π.). 

16. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

17. Μέριμνα για την προβολή και διαφήμιση όλων των 
αθλητικών και πολιτιστικών εκδηλώσεων, που διοργανώ- 
νειτο Νομικό Πρόσωπο, καθώς και έκδοση, διακίνηση και 
διάθεση ενημερωτικού υλικού (προγράμματα, αφίσσες, 
φυλλάδια, κ.λ.π.) στους δημότες, κατοίκους και σε όσους 
δραστηριοποιούνται σ’ αυτούς τους τομείς. 

Άρθρο 6 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ ΤΟΥ ΔΗΜΟΤΙΚΟΥ 
ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
«ΔΗΜΟΤΙΚΟΣ ΟΡΓΑΝΙΣΜΟΣ ΑΘΛΗΣΗΣ ΛΟΥΤΡΑΚΙΟΥ - 
ΠΕΡΑΧΩΡΑΣ X. ΘΩΔΗΣ - Γ. ΓΑΛΑΝΟΠΟΥΛΟΣ» 

• Οι θέσεις των κατηγοριών ΠΕ, ΤΕ και ΔΕ κατατάσσο¬ 
νται στους βαθμούς Δ' (εισαγωγικός), Γ, Β' και Α' (κατα¬ 
ληκτικός). 

• Οι θέσεις της κατηγορίας ΥΕ κατατάσσονται στους 
βαθμούς Ε' (εισαγωγικός), Δ', Γ' και Β' (καταληκτικός). 

• Τα προσόντα διορισμού των θέσεων περιγράφονται 
αναλυτικά στα Π.Δ. 347/2003, 50/2001, 22/1990 και 
37α/1987. 

• Οι θέσεις προσωπικού, που προβλέπονται ανά κατη¬ 
γορία και κλάδο, είναι οι παρακάτω: 

1. ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ ΜΕ 
ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΕ 

ΚΛΑΔΟΣ ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΘΕΣΕΙΣ ΘΕΣΕΙΣ 

ΠΕΙ ΔΙΟΙΚΗΤΙΚΟΣ-ΟΙΚΟΝΟΜΙΚΟΣ 1 

ΠΕ10 ΚΑΘΗΓΗΤΩΝ ΦΥΣΙΚΗΣ ΑΓΩΓΗΣ 2 

ΣΥΝΟΛΑ 3 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΚΑΤΗΓΟΡΙΑ ΤΕ 

ΚΛΑΔΟΣ ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΘΕΣΕΙΣ ΘΕΣΕΙΣ 

ΤΕ13 ΤΕΧΝΟΛΟΓΩΝ ΓΕΩΠΟΝΩΝ 1 

ΤΕ17 ΔΙΟΙΚΗΤΙΚΟΣ-ΛΟΓΙΣΤΙΚΟΣ 1 

ΣΥΝΟΛΑ 2 

ΚΑΤΗΓΟΡΙΑ ΔΕ 


ΚΛΑΔΟΣ ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΘΕΣΕΙΣ ΘΕΣΕΙΣ 

ΔΕΙ ΔΙΟΙΚΗΤΙΚΩΝ ΓΡΑΜΜΑΤΕΩΝ 1 

ΔΕ24 ΗΛΕΚΤΡΟΛΟΓΩΝ 1 1 

ΔΕ30 ΤΕΧΝΙΤΩΝ-ΣΥΝΤΗΡΗΤΩΝ 

ΚΤΙΡΙΑΚΩΝ ΕΓΚΑΤΑΣΤΑΣΕΩΝ 2 

ΔΕ35 ΔΕΝΔΡΟΚΗΠΟΥΡΩΝ 2 

ΣΥΝΟΛΑ 6 1 

ΚΑΤΗΓΟΡΙΑ ΥΕ 

ΚΛΑΔΟΣ ΠΡΟΒΛΕΠΟΜΕΝΕΣ ΚΑΛΥΦΘΕΙΣΕΣ 

ΘΕΣΕΙΣ ΘΕΣΕΙΣ 

ΥΕ1 ΓΕΝΙΚΩΝ ΚΑΘΗΚΟΝΤΩΝ 1 

ΦΥΛΑΚΩΝ 2 

ΥΕ16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 5 1 

ΣΥΝΟΛΑ 8 1 


2. ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙ¬ 
ΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

• Συνιστώνται 5 (πέντε) θέσεις προσωπικού με σχέση 
εργασίας Ιδιωτικού Δικαίου ορισμένου χρόνου, διαφό¬ 
ρων ειδικοτήτων, για την αντιμετώπιση εποχικών ή άλλων 
περιοδικών ή πρόσκαιρων αναγκών (παράγραφος 12 του 
άρθρου 18του Ν. 2503/1997). 

Η πλήρωση των παραπάνω θέσεων θα γίνεται σύμφωνα 
με τις ισχύουσες κάθε φορά διατάξεις και εγκυκλίους, 
που διέπουντο προσωπικό. 

Άρθρο 7 

ΠΡΟΪΣΤΑΜΕΝΟΣ ΤΜΗΜΑΤΟΣ - 
ΥΠΕΥΘΥΝΟΙ ΓΡΑΦΕΙΩΝ 

Α. Ο Προϊστάμενος του Τμήματος προέρχεται απότους 
κλάδους: 

• ΠΕ10 (Καθηγητών Φυσικής Αγωγής) και ελλείψει αυ¬ 
τού 

• ΠΕΙ (Διοικητικός - Οικονομικός) και ελλείψει αυτού 

• ΤΕ17 (Διοικητικός - Λογιστικός) 

Β. Ο Υπεύθυνος του Γραφείου Διοικητικών και Οικονο¬ 
μικών Υπηρεσιών προέρχεται από τους κλάδους: 

• ΠΕΙ (Διοικητικός - Οικονομικός) και ελλείψει αυτού 

• ΠΕ10 (Καθηγητών Φυσικής Αγωγής) και ελλείψει αυ¬ 
τού 

• ΤΕ17 (Διοικητικός - Λογιστικός) και ελλείψει αυτού 

• ΔΕΙ (Διοικητικών Γραμματέων) 

Γ. Ο Υπεύθυνος του Γ ραφείου Συντήρησης και Κατα¬ 
σκευής Αθλητικών Εγκαταστάσεων προέρχεται από τους 
κλάδους: 


• ΤΕ13 (Τεχνολόγων Γεωπόνων) και ελλείψει αυτού 

• ΔΕ30 (Τεχνιτών) ήΔΕ24 (Ηλεκτρολόγων) 

Δ. Ο Υπεύθυνος του Γ ραφείου Αθλητικών και Πολιτιστι¬ 
κών Δραστηριοτήτων προέρχεται από τους κλάδους: 

• ΠΕΙ 0 (Καθηγητών Φυσικής Αγωγής) και ελλείψει αυ¬ 
τού 

• ΠΕΙ (Διοικητικός - Οικονομικός) και ελλείψει αυτού 

• ΤΕ17 (Διοικητικός - Λογιστικός) και ελλείψει αυτού 

• ΔΕΙ (Διοικητικών Γραμματέων). 

Άρθρο 8 

Για τον διορισμό, τα καθήκοντα, τους περιορισμούς, 
τον χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδικήμα¬ 
τα, την λύση της υπαλληλικής σχέσης και την ιατροφαρ¬ 
μακευτική περίθαλψη του υπαλληλικού προσωπικού του 
Νομικού Προσώπου εφαρμόζονται οι εκάστοτε ισχύου- 
σες Νομοθετικές Διατάξεις. 

Άρθρο 9 

Από την ψήφιση του παραπάνω Οργανισμού Εσωτερι¬ 
κής Υπηρεσίας (Ο.Ε.Υ.) προκαλείται δαπάνη σε βάρος 
του προϋπολογισμού του Νομικού Προσώπου για το έτος 
2004, ο οποίος ενισχύεται από τους Κ.Α.Π., ύψους 
262.220,00 ευρώ περίπου, εφόσον προσληφθεί όλο το 
προσωπικό. Γ ια τα επόμενα οικονομικά έτη το ύψος της 
δαπάνης δεν δύναται να προσδιοριστεί επακριβώς. 

Σε κάθε περίπτωση το σύνολο της ετήσιας δαπάνης για 
την μισθοδοσία του προσληφθησόμενου προσωπικού, το 
οποίο θα καταλαμβάνει τακτικές οργανικές θέσεις, δεν θα 
υπερβαίνει το ήμισυ των τακτικών εσόδων του Νομικού 
Προσώπου. 

Άρθρο 10 

Η ισχύς του παρόντος Οργανισμού Εσωτερικής Υπηρε¬ 
σίας (Ο.Ε.Υ.) αρχίζει από την δημοσίευσή του στην Εφη¬ 
μερίδα της Κυβέρνησης. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του Οργανισμού Εσω¬ 
τερικής Υπηρεσίας (Ο.Ε.Υ.), που έχουν υποχρεωτικά δη- 
μιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Ιουλίου 2004 

Με εντολή Γ ενικού Γ ραμματέα Περιφέρειας 
Ο Διευθυντής 
I. ΒΟΡΤΕΛΙΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




